
Text rozhodnutia
Súd: Krajský súd Bratislava Spisová značka: 5S/41/2016 Identifikačné číslo súdneho spisu: 1016200355 Dátum vydania rozhodnutia: 22. 11. 2016 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2016:1016200355.2 Uznesenie Krajský súd v Bratislave v právnej veci žalobcu: ESPRIT spol. s r.o., Pletiarenska 2, 969 01 Banská Štiavnica, IČO: 31 563 538, zastúpený: VÁLKY PARTNERS s.r.o., Muškátová 792/36, 821 03 Bratislava, proti žalovanému: Ministerstvo školstva, vedy, výskumu a športu Slovenskej republiky, Stromová 1, 813 30 Bratislava, o preskúmanie zákonnosti rozhodnutia žalovaného - Správa o zistenej nezrovnalosti č. N21502316/S01 zo dňa 22.12.2015, o odkladný účinok správnej žaloby, takto r o z h o d o l : Krajský súd v Bratislave návrh žalobcu o odkladný účinok správnej žaloby zo dňa 03.03.2016 o preskúmanie zákonnosti rozhodnutia žalovaného - Správa o zistenej nezrovnalosti č. N21502316/S01 zo dňa 22.12.2015 spolu so Žiadosťou o vrátenie finančných prostriedkov projektu č. 26220220132 zo dňa 22.12.2015 a žiadosť o odkladný účinok správnej žaloby zo dňa 27.05.2016 z a m i e t a. o d ô v o d n e n i e : Žalobca sa žalobou doručenou tunajšiemu súdu dňa 03.03.2016 domáhal zrušenia rozhodnutia žalovaného - Správa o zistenej nezrovnalosti č. N21502316/S01 zo dňa 22.12.2015 spolu a vrátenia veci žalovanému na ďalšie konanie a zároveň navrhol, aby súd vydal uznesenie o odklade rozhodnutia žalovaného - Správa o zistenej nezrovnalosti č. N21502316/S01 zo dňa 22.12.2015 spolu so Žiadosťou o vrátenie finančných prostriedkov projektu č. 26220220132 zo dňa 22.12.2015. Žalobca požiadal podaním doručeným súdu dňa 27.05.2016 opätovne o odkladný účinok správnej žaloby podľa § 250c ods. 1 O.s.p. Žalovaný sa k správnej žalobe zo dňa 03.03.2016 vyjadril písomne dňa 31.05.2016 a pripoj k vyjadreniu administratívny spis vzťahujúci sa k napadnutému rozhodnutiu. Žalobca v návrhu na odkladný účinok správnej žaloby poukazuje na rozhodnutia tunajšieho súdu, ktorými bolo vyhovené návrhom o odkladný účinok správnej žaloby. Podľa § 184 SSP podanie správnej žaloby nemá odkladný účinok, ak tento zákon alebo osobitný predpis neustanovuje inak. Podľa § 185 SSP správny súd môže na návrh žalobcu a po vyjadrení žalovaného uznesením priznať správnej žalobe odkladný účinok: a/ ak by okamžitým výkonom alebo inými právnymi následkami napadnutého rozhodnutia orgánu verejnej správy alebo opatrenia orgánu verejnej správy hrozila závažná ujma, značná hospodárska škoda či finančná škoda, závažná ujma na životnom prostredí, prípadne iný vážny nenapraviteľný následok a priznanie odkladného účinku nie je v rozpore s vereným záujmom, b/ ak napadnuté rozhodnutie orgánu verejnej správy alebo opatrenie orgánu verejnej správy má podklad v právne záväznom akte Európskej únie, o ktorého platnosti možno mať vážne pochybnosti, a žalobcovi by inak hrozila vážna a nenapraviteľná ujma a priznanie odkladného účinku nie je v rozpore so záujmom Európskej únie. Podľa § 188 SSP ak správny súd návrhu žalobcu nevyhovie, uznesením ho zamietne. Súd v súlade s citovaným zákonným ustanovením § 188 SSP zamietol návrh žalobcu, nakoľko neboli splnené a preukázané podmienky ust. § 185 písm. a/ SSP. Poučenie: Proti tomuto uzneseniu kasačná sťažnosť nie je prípustné podľa § 439 ods. 2 písm. e/ SSP.

